**ELŐTERJESZTÉS**

**Körmend város Önkormányzata Képviselő-testülete 2013. május 23-i ülésére**

**Tárgy:** 172/2012. (XII.13.) határozat módosítása

Tisztelt Képviselő-testület!

A Képviselő-testület 2012. decemberi ülésén úgy döntött, hogy értékesíti a Körmend, Deák Ferenc u. 2. szám alatti üzlethelyiséget a GASTROMIX 2000 Kft. részére, és az ügyletre vonatkozó adásvételi előszerződést a testület jóváhagyta.

A GASTROMIX 2000 Kft. azzal kereste meg az Önkormányzatot, hogy adja hozzájárulását ahhoz, hogy a nevezett ingatlan vevője ezen cég helyett a SICULUS Kereskedelmi, Ipari és Szolgáltató Bt. legyen azzal, hogy az üzlet üzemeltetője továbbra is a GASTROMIX Kft. marad. A kérelmező kérelmében előadta, hogy a GASTROMIX Kft. nem tudott pályázatot benyújtani az Új Széchenyi Terv Kombinált Mikrohitel Programhoz kapcsolódóan, így a vételárat más módon kell finanszíroznia. Időközben azonban a gazdasági társaság egy másik pályázata sikeres lett, így a vételárat készpénzben és egyösszegben ki tudja fizetni az Önkormányzatnak.

A kérelem önkormányzati érdeket nem sért, a vételárat nem érinti.

**HATÁROZATI JAVASLAT**

Körmend város Önkormányzata Képviselő-testülete 172/2012. (XII.13.) határozatát akként módosítja, hogy a körmendi 443/1/A/1 hrsz. alatt nyilvántartott, Körmend Deák F. u. 2. szám alatti üzlethelyiségre vonatkozó adásvételi szerződést az Önkormányzat a GASTROMIX 2000 Kft. helyett a SICULUS Bt-vel köti meg, egyúttal a GASTROMIX 2000 Kft-vel kötött adásvételi előszerződést az Önkormányzat felbontja. A SICULUS Bt. az ingatlan vételárát egyösszegben fizeti meg az Önkormányzat részére a szerződéskötéstől számított 30 napon belül.

Felelős: jegyző szerződéskötésért

Határidő: 2013. június 30. szerződéskötésre

**Bebes István**

**polgármester**